ปาเชตา

ฆวน โฆเซ โรโฆ มาร์ติน (, เกิด 23 มีนาคม ค.ศ. 1968) หรือรู้จักกันในชื่อ ปาเชตา () เป็นอดีตนักฟุตบอลชาวสเปน โดยเคยเล่นในตำแหน่งกองกลาง ปัจจุบันเขาเป็นผู้จัดการทีมให้กับบิยาร์เรอัล สโมสรในลาลิกา

ปาเชตา เริ่มต้นอาชีพนักฟุตบอลกับทีมราซิงเลร์เมญโญ ก่อนที่จะย้ายไปหลากหลายทีมในสเปน ก่อนที่ในปี ค.ศ. 1994 ปาเชตา จะย้ายเข้าร่วมทีมอัสปัญญ็อล ในลีกสูงสุดโดยเขาลงเล่นให้กับทีมมากถึง 118 นัดในลีก ก่อนที่จะย้ายเข้าร่วมทีมนูมันเซีย ในปี ค.ศ. 1999 โดยลงเล่นให้กับทีมในลีกถึง 121 นัด และเลิกเล่นฟุตบอลอาชีพที่สโมสรนี้

ในปี ค.ศ. 2009 เขาได้เริ่มอาชีพหัวหน้าผู้ฝึกสอนฟุตบอลกับ นูมันเซีย ก่อนย้ายไปยังทีม  กอรอนากีแยลต์แซ ในประเทศโปแลนด์ ก่อนที่ในปี ค.ศ. 2014 เขาจะย้ายไปเป็นผู้จัดการทีมในประเทศสเปนอีกครั้ง กับเอร์กูเลส ในเซกุนดาดิบิซิออน เบ ก่อนที่ในวันที่ 25 มกราคม ปีถัดมา เขาถูกไล่ออกหลังจากชนะเพียงสามนัดจาก 12 เกมในนัดเหย้า ในปี ค.ศ. 2016 เขาย้ายไปเป็นผู้จัดการทีมราชบุรี มิตรผล สโมสรในไทยลีก ในปี ค.ศ. 2018 เขาจะย้ายไปเป็นผู้จัดการทีมเอลเช ก่อนพาทีมเลื่อนชั้นสู่ลีกสูงสุดได้สำเร็จ ก่อนที่จะย้ายไปเป็นผู้จัดการทีมอูเอสกา และเรอัลบายาโดลิด ในลาลิกา

อ้างอิง

แหล่งข้อมูลอื่น

Espanyol archives 
Soccerway profile

บุคคลที่เกิดในปี พ.ศ. 2511
บุคคลที่ยังมีชีวิตอยู่
กองกลางฟุตบอล
นักฟุตบอลชาวสเปน
ผู้เล่นในลาลิกา
ผู้จัดการทีมฟุตบอลในลาลิกา
ผู้จัดการทีมฟุตบอลชาวสเปน
ผู้จัดการทีมฟุตบอลในไทยลีก
ผู้จัดการทีมสโมสรฟุตบอลราชบุรี
ผู้จัดการทีมสโมสรฟุตบอลบิยาร์เรอัล